64 PIÈCES JUSTIFICATIVES. 



Jaucourt et les autres que vous savez, et aussi ce qui a esté l'ait touchant l'ermite, qui, 

 de grant paour, dcrrain vous estant devers moy à Saint-Lo, m'cscrisy, et envoya de ses 

 poursuyans , requérir inoy traire en quelque lieu près de sa marche , afin qu'il peust com- 

 muniquer avec moy, ou lui envoier ung sauf-conduit, pour son grant-prebstre et autres , à \ 

 venir, lequel hermite qui, et son frère, sont ung point lyé avecques celui dudit dyamant, 

 a esté tenu, en Angleterre, faul\ traictre, pour les causes dont autresfoiz vous ay touché. 

 Toutesvoyes , pour les autres grans occuppacions et affaires, qui sont fort à conduire à 

 présent, principalnient pour le fait de celui dessus dit au dyamant, qui nous est le pire ei 

 plus fort ennemi , et que devons plus haïr de tous , à quoy aussi il fault premier entendre , 

 traictié sera prins, avecques ledit hermite, qui pourra, car ainsi m'est-il ordonné cl 

 mandé de par ledit conseil, et desjà je y ay de moyens bien propices. Mais, quelque 

 traictié ou promesse que on lui face, sitost que lesdiz affaires seront bien exploitiez, et 

 que on se verra à dessus, on couppera la lige de l'abre, et toutes les grosses racines du 

 jardin, en tèle manière que jamais ne reverdiront; car, après, tous, passeront, pour aller 

 en pellerinage où savez, et, par ainsi, le jardin demourra net et héritage au Roy; car y lui 

 est très propice , et autant que terre que je sache. J'envoye devers vous Guillaume Benoit . 

 nommé en mesdictes autres lettres , comme l'un de mes plus féables, lequel vueillez croire 

 comme moy, et je ne fay point de doubte que les matières se conduiront bien, ainsi qu'elles 

 sont commencées, et vendront briefment à la conclusion que désirons. Si povez sceure- 

 ment et secrectement certifier et faire savoir ces choses-là où vous savez. Et quant est des 

 autres nouvelles de par-deçà, touchant l'armée qui se met sus présentement en Bretaignc, 

 de la fortifficacion de ma place de Saint-James de Beuvron et de l'ordonnance faicte à résister 

 au siège que je actens y estre brief , ledit Guillaume vous parlera plus à plain. Très chier 

 et très parfait amy, Nostre-Seigneur soit garde de vous. Escript à Avranches , lexuf jour 

 de février. 



SUFFOLK. 



PIECE VI. 



Première déposition de Guillaume Benoit. 



Du \' jour de juing M CCCC XXVII, ou chastel à Lille, par devant Jaques de la 

 Tanerie, Pierre Le Nepveu et maistre G. Le Roy, et moy Jehan Malet, clerc, etc. 



Ledit Guillaume Benoit, prisonnier oudit chastel, requis de ses aydans, conseillans et con- 

 fortans en la matière ey dessus déclairée, oudit procès fait à Durdrecht, dit et affirme que 

 quant il ot escript et fait escripre les lettres du duc de Glocestre, déclarées es mémoires 

 dudit procès, et les autres mémoires environ a un an, il monstra, au gardien des Frères- 

 Mineurs à Rouen, nommé frère Guillaume Fortin, l'une desdites mémoires fondées sur les 



